ปัญหา : พื้นฟุตบาทไม่เสมอ พื้นไม่เรียบ เวลาขาเหยียบลงไป ตรงพื้นฟุตบาท ที่เป็นบล็อกๆ น้ำสกปรกจะกระเด็นโดนเท้า หน้าแข้ง เป็นประจำ 

สถานที่เกิดเหตุ : 
1.) ฟุตบาท ทุกจุด ของทางขึ้นลงบันได รถไฟฟ้าใต้ดิน สถานีบางขุนนนท์  (รถไฟฟ้าที่ลอยฟ้าอยู่บนหัว) ขั้นต่ำ คือ 4 -6 จุด วัดจากทางขึ้นลง บันไดเลื่อน / บันไดเดินขึ้นลงปกติ 

และทางลง ตรงหัวเลี้ยวเข้าไปตลาดบางขุนนนท์ ที่มีร้านขายน้ำปั่น จะหนักเป็นพิเศษ 

ตรงฝั่งไปทางรถไฟไทย ก็หนักครับ

2.) นอกจาก จุดทางขึ้นลง ของบันไดรถไฟฟ้า 
ระหว่างทางเดินทั้งหมด ใต้รถไฟฟ้า ก็มีปัญหา ครับ เอาง่ายๆ ฟุตบาท พื้นที่แถวนี้ แย่มากครับ 
พื้นไม่เสมอ คนปกติเหยียบแล้วน้ำสกปรก กระเด็นโดนขา
**** เห็นมากับตา คนตาบอด ที่ใช้ไม้เท้าขาวแดง หกล้ม นั่งกองอยู่ที่พื้น
***** รถวิลแขร์คนพิการ ต้องให้ชาวบ้านแถวนั้นมาช่วยยก เพราะล้อ วิลแชร์ ติดและปีนขึ้น ไม่ได้

3.) ฟุตบาท ตลอดทางที่เดินเข้าไปในตลาดบางขุนนนท์ (ทั้ง 2 ฝั่งถนน) ก็แย่มากครับ

ฝั่งแรก : ไล่ตั้งแต่ ฟุตบาทหน้าซอย ตลาด (ตรงทางขึ้นบันไดเลื่อนรถไฟฟ้าบางขุนนนท์ ฝั่งตลาด) ไล่ยาวไปจนถึง คลังยา 7/11 ป้ายรถเมย์ข้างใน ทั้งหมด ตลอดเส้นยาว ฟุตบาท ไม่ดีเลย

*ดูด้วยตา บางทีอาจดู พอใช้ได้ 
แต่ถ้าให้เจ้าหน้าที่ ลองเหยียบลงไป มันไม่เสมอครับ และบางทีน้ำกระเด็นออกมา เหมือนการเดินฟุตบาท แถวนี้แต่ละครั้ง เหมือนการเสี่ยงดวงครับ ว่าวันนี้ฉันจะรอดจากความสกปรกรึเปล่า ยิ่งกำลังจะไปทำงานตอนเช้า วันนั้นเป็น bad day ไปเลย 

อีกฝั่ง : ฟุตบาทไล่ตั้งแต่ หัวเลี้ยว ที่มีป้อมตำรวจ / ร้านตัดผมถ้าจำไม่ผิด ชื่อร้านสัญญา ไล่ยาวไปจนถึง หน้าวัด 
(ทางยาวประมาณ 700 เมตร) ตลอดเส้นทาง เดินเท้า เข้าไปในตลาด

*** ตรงหน้าโครงการคอนโด ก่อนถึงวัด พื้นเรียบสวยจริง แต่ไม่ functional คือ เหยียบลงไปแล้ว อิฐบล็อก ฟุตบาท ไม่ยึดติดกับพื้นล่าง 
น้ำสกปรก ก็กระเด็นโดนขา เช่นเคย

//// ผมไม่ทราบว่าปัญหาที่มันเกิดซ้ำ มันเกิดจากอะไร แต่เท่าที่สังเกต น่าจะเป็นเพราะ มอไซ รถจักรยาน มักง่าย ที่จะขึ้นมาขี่บนฟุตบาท จึงทำให้ปัญหาเกิดขึ้นเรื่อยๆ แม้เจ้าหน้าที่จะมาแก้ปัญหาแล้ว ปัญหามันจะวนไม่จบไม่สิ้น

ณ ปัจจุบัน ก็เห็นมีป้ายติด ห้ามมอไซขึ้นบทฟุตบาท แต่ก็ยังเห็นมีมอไซ ขี่บนทางเท้าจนเป็นเรื่องปกติ ตำรวจก็ยืนดูเฉยๆ ไม่เห็นจะทำอะไร

ดังนั้น ขอความกรุณา ช่วยแก้ปัญหาฟุตบาท ที่ไม่เสมอ ให้มันเรียบ น้ำจะได้ไม่กระเด็นโดนเท้าประชาชนอีก เข้าหน้าฝนแล้ว ทุกข์ชาวบ้านจะหนักกว่าเดิม

แก้ปัญหาแบบถาวร ทำยังไงก็ได้ ให้มอไซไม่ขึ้นมาขี่บนทางเท้าฟุตบาทอีก เพราะ ถ้ามอไซขึ้นมาอีก ทางเท้าฟุตบาท ที่ทำดีแล้ว มันก็จะพังอีก แล้วเจ้าหน้าที่ก็ต้องมาตามแก้ปัญหาไม่จบไม่สิ้น

ขอบคุณครับ